කෙසේ වෙතත් යෝජනාවට අදාළ ඡන්ද විමසීමට පෙර ජනපති ට්‍රම්ප්ගෙන් යළි තර්ජනාත්මක ප්‍රකාශයක්ද ඉදිරිපත් වුණා.මූල්‍යාධාර කපා හරින බවට ඉඟි කෙරෙන එම ප්‍රකාශය මධ්‍යයේ ශ්‍රී ලංකාව, ඉන්දියාව හා එක්සත් ජාතීන්ගේ ආරක්ෂක මණ්ඩලයේ නිත්‍ය සාමාජිකයින් 04 දෙනා මෙන්ම ඇමරිකානු මිත්‍ර මුස්ලිම් රාජ්‍යයන් ඇතුළු රටවල් 128 ක් ඇමරිකානු ජනාධිපති ඩොනල්ඩ් ට්‍රම්ප්ට එරෙහි වුණා.ඇමරිකාවට සහයෝගය පළ කළේ රටවල් 09 ක් පමණක් අතර, ඇමරිකාව හුදෙකලාවීම සම්බන්ධයෙන් එක්සත් ජාතීන්ගේ ඇමරිකානු නිත්‍ය නියෝජිතවරිය වන නිකී හෙලී කළ ප්‍රකාශය ද සුවිශේෂයි.මේ අතර, විදේශ කටයුතු අමාත්‍යාංශය නිවේදනයක් නිකුත් කරමින් සඳහන් කළේ ජෙරුසෙලම සම්බන්ධ ගැටලුව සාකච්ඡා මාර්ගයෙන් විසඳා ගත යුතුයි යන, අතීතයේ සිට පැවති නොවෙනස් ස්ථාවරය මත ශ්‍රී ලංකාව ඇමරිකානු තීරණයට එරෙහිව ඡන්දය ප්‍රකාශ කළ බවයි.